《诚斋指檐头雪为诗材二首》
宋代·袁说友

使旌猎猎昼连宵，剩说吟边涌思飘。
晓枕已哦千树雪，夜船更思一溪瑶。
谁将春霰天然巧，来伴寒梅别样标。
赢得袁家僵卧者，开门今为好诗撩。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。